open-index/open-wikipedia-markdown huggingface dataset:
Lost in France

**Lost in France** (בעברית: **אבודים בצרפת**) הוא סינגל שהוקלט על ידי הזמרת הוולשית בוני טיילר, מתוך אלבום הבכורה שלה The World Starts Tonight. השיר יצא לאור בספטמבר 1976 כסינגל הראשון והפותח מתוך האלבום. בעיני רבים נחשב השיר כסינגל הבכורה שלה, בשל הצלחתו העולמית.

השיר זכה לשבחים רבים ממבקרי המוזיקה, אך היו שאמרו כי הם מעדיפים על פניו את More Than a Lover.

עם יציאתו נכנס השיר אל המקום השני במצעד שבדרום אפריקה, התשיעי במצעד הסינגלים הבריטי, והשלישי במצעד שבגרמניה.

## רקע וכתיבה
השיר נכתב על ידי רוני סקוט וסטיב וולף, והופק על ידי דוד מקיי, וולף וסקוט, בדומה לסינגל השני מתוך האלבום, More Than a Lover. השיר הוא בסגנון פופ רוק, בדומה לשאר שירי האלבום.

מגזין The Sydney Morning Herald הגדיר את השיר כ"שיר המסחרי והטוב ביותר של האלבום".

## הופעה
את השיר ביצעה טיילר לראשונה בביצוע חי בתוכנית הטלוויזיה הבריטית Top Of Pops ב-4 בנובמבר 1976.

מאוחר יותר ביצעה את השיר בשנת 2005 בספרד, ולאחר מכן קיימה הופעה אשר עליה נתמך אלבום הופעה מיוחד שיצא בשנת 2007, בשם Bonnie Tyler Live. באותה שנה הוציאה טיילר אלבום וידאו שכלל בתוכו הופעה שלה עם השיר בשם Bonnie on Tour.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בוני טיילר
קטגוריה:שירים באנגלית
קטגוריה:שירים שנכתבו על ידי רוני סקוט
קטגוריה:שירים על צרפת
פראם מסה

**פראם מסה** או **רמת פראם **(באנגלית: **Fram Mesa**) היא רמה גבוהה, מכוסה קרח, המהווה את חלקו הצפון מזרחי של מישור נילסן, בהרי המלכה מוד שבאנטארקטיקה.

אורכה של הרמה 19 קילומטרים ורוחבה 2 עד 6 קילומטרים. גובהה של הרמה 3,024 מטרים מעל פני הים (כאשר גובהו של הר באוזר בקצה הצפוני של הרמה הוא 3,655 מטרים מעל פני הים).

## היסטוריה
ככל הנראה הרמה התגלתה על ידי רואלד אמונדסן בשנת 1911, ומופתה באופן חלקי על ידי משלחת המחקר של ריצ'רד בירד שנערכו בשנים 1928–1930 ו-1933–1935. הרמה מופתה על ידי הסקר הגאולוגי של ארצות הברית, באמצעות תצלומי אוויר שבוצעו על ידי צי ארצות הברית בין השנים 1960–1964. שמה של הרמה ניתן לה על ידי הוועדה המייעצת לשמות אנטארקטיים והיא נקראת על שם הספינה *[[פראם (אונייה)|Fram]]*, הספינה ששימשה את משלחת הקוטב הדרומי של 1910-1912.

## קישורים חיצוניים
* פראם מסה באתר הסקר הגאולוגי של ארצות הברית

## הערות שוליים

פראם
פראם
קטגוריה:ערכים עם קואורדינטות
Heaven (שיר של בוני טיילר)

**Heaven** (בעברית: **גן עדן**) הוא סינגל שהוקלט על ידי הזמרת-יוצרת הוולשית בוני טיילר, מתוך אלבומה השני, Natural Force. השיר יצא לאור ביולי 1977, כסינגל הראשון והפותח מתוך אלבום האולפן.

עם יציאתו נכנס השיר אל המקום ה-96 במצעד המוזיקה האוסטרלי, וה-24 במצעד שבגרמניה.

## רקע וכתיבה
השיר נכתב על ידי רוני סקוט וסטיב וולף, והופק על ידי דוד מקיי, וולף, וסקוט. השיר הוא שיר בסגנון הפופ. למרות שיצא כסינגל ראשון ופותח מתוך אלבום, לא הצליח השיר לשחזר את הצלחת שני הסינגלים "Lost in France", ו-"More Than a Lover".

השיר נכלל גם באלבומה All in One Voice, שיצא בשנת 1998.

אתר המוזיקה "Record Mirror" כתב ביקורת שלילית על השיר: "טיילר לא הצליחה לשחזר את מנגינת שיריה הקודמים, אשר כבשו את האוזן בכמה שמיעות."

## מיקומי שיא

## קישורים חיצוניים

## הערות שוליים

קטגוריה:שירי בוני טיילר
קטגוריה:שירים באנגלית
קטגוריה:שירים שנכתבו על ידי רוני סקוט
קטגוריה:שירים על גן עדן
קינא (מחוז)

**מחוז קינא** הוא מחוז בדרום-מזרח מצרים הממוקם על הנילוס. בירת המחוז היא העיר קינא.

## רקע
### כלכלה
*בתחום החקלאות: הגידול העיקרי הוא קנה סוכר כאשר מקור המים העיקרי הוא הנילוס.
*בתחום התעשייה: הכבדה קיימים במחוז מפעלי מלט, מפעלים ליצור כימיקלים, מפעלים להפקת מחצבים מגרניט.
*בתחום הטכנולוגיה: במחוז קיימים מספר מפעלים ליצור תרופות

### מזג האוויר
בקיץ הטמפרטורות עומדות בשיא החום על 40 מעלות צלזיוס ובחורף הטמפרטורה יורדת עד ל-6 מעלות צלזיוס, מזג האוויר הוא יבש ברוב השנה, כאשר הרוח היא לרוב צפון מזרחית (מכיוון הים האדום).

## מפורסמים בני המחוז
*עבד אל-באסט עבד א-סמד - שייח' מצרי מפורסם, מדקלם קוראן בשידורי רדיו.
*עבד אל רחמן אל-אבנודי - משורר וסופר
*מנסור אל עיסואי - פוליטיקאי לשעבר שר הפנים המצרי והצנזור המשטרתי
*ד"ר מוסטפא חמיד - לשעבר שר הבריאות
*מכרם עוביד - היה מזכיר מפלגת אל-ופד ושר האוצר המצרי
*עומר סולימאן - היה סגן נשיא מצרים וראש המודיעין הכללי של מצרים

## קישורים חיצוניים

* 
* 

קטגוריה:מצרים: מחוזות
שלוחת הנסן

**שלוחת הנסן **או **שלוחת האנסן** (באנגלית: **Hansen Spur**) היא שלוחה הררית (רכס הרים) שאורכה 15 קילומטרים, היורדת מהצלע הצפון מערבית של מישור נילסן, בהרי המלכה מוד שבאנטארקטיקה.

השלוחה מסתיימת בקצה של קרחון אמונדסן, ממזרח לצוקי אולסן. קרחון בלקוול זורם צפונית מזרחית לשלוחה אל תוך קרחון אמונדסן.

## היסטוריה
השלוחה מופתה לראשונה על ידי הסקר הגאולוגי של ארצות הברית, באמצעות תצלומי אוויר שערך צי ארצות הברית בין השנים 1960–1964.

שמה של השלוחה ניתן לה על ידי הוועדה המייעצת לשמות אנטארקטיים, והיא נקראת על שם לודוויג הנסן שהיה אחד מחברי הצוות של האונייה *[[פראם (אונייה)|Fram]]* שהביאה את משלחת הקוטב הדרומי בראשות רואלד אמונדסן בין השנים של 1910–1912, וזאת לאחר שאמונדסן קרא לאחד ההרים באזור "הר ל. הנסן" אולם לא ברור כיום לאיזה הר.

## קישורים חיצוניים
* שלוחת הנסן באתר הסקר הגאולוגי של ארצות הברית
* שלוחת הנסן באתר הגאזט האנטארקטי של ממשלת ניו זילנד
* שלות הנסן באתר גאזט SCAR של ממשלת אוסטרליה

## הערות שוליים

הנסן
הנסן
קטגוריה:ערכים עם קואורדינטות
צוקי אולסן

**צוקי אולסן** או **הר אולסן** או **גבעת אולסן** (באנגלית: **Olsen Crags**) הם מספר מצוקים תלולים המקיפים רכס הרים קטן ממזרח לקרחון אמונדסן, צפונית לקרחון אפלר, בהרי המלכה מוד שבאנטארקטיקה.

גובהו של הרכס 2,100 מטרים מעל פני הים.

## היסטוריה
המצוק מופה לראשונה על ידי הסקר הגאולוגי של ארצות הברית באמצעות תצלומי אוויר של צי ארצות הברית שצולמו בין השנים 1960–1964.

שמם של הצוקים ניתן להם על ידי הוועדה המייעצת לשמות אנטארקטיים, והם נקראים על שם קאריניוס אולסן, שהיה הטבח על האונייה פראם, אשר הובילה את משלחת הקוטב הדרומי שבראשה עמד רואלד אמונדסן בין השנים 1910–1912, וזאת לאור העובדה שאמונדסן קרא לאחד ההרים באזור "הר ק. אולסן" (אך לא ידוע באיזה הר מדובר).

אולסן היה בן 20 בעת ששירת על הפראם, ואמונדסן אמר .

## לקריאה נוספת
• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA180&lpg=PA180&dq=%22Blackwall+Glacier%22&source=bl&ots=PEmilYyj1D&sig=CIxptqhTTGBQU2pvFUWJkYoxNT8&hl=en&sa=X&ved=0ahUKEwiw4uffytjZAhUnIsAKHURpAHsQ6AEIOTAE#v=onepage&q=%22Blackwall%20Glacier%22&f=false The Transantarctic Mountains: Rocks, Ice, Meteorites and Water]**, P 178

## קישורים חיצוניים
* צוקי אולסן באתר הסקר הגאולוגי של ארצות הברית
* צוקי אולסן באתר מגזין SCAR של ממשלת אוסטרליה

## הערות שוליים

אולסן
אולסן
קטגוריה:ערכים עם קואורדינטות
ניסים הכהן (שרשרת)

הרב **נסים הכהן** (1912–1974) היה דיין, מורה הצדק ורבה הראשי של העיר בן גרדאן שבדרום תוניסיה, ורב מושב שרשרת בישראל.

## ביוגרפיה
### בתוניסיה
נולד בג'רבה שבתוניסיה בשנת 1912 (ה'תרע"ב) למיחה ולרב כמוס מאסו הכהן, שהיה נשיא הקהילה, נצר למשפחת הכהנים אבריש, ודור שישי לרב שאול הכהן. לאחר פטירת אביו בז' בסיון של אותה השנה, גדל והתחנך כבן בית אצל הרב דוד (דידו) הכהן. בהמשך למד אצל הרב רחמים חי חויתה הכהן, שתמך בו כלכלית, גם בהוצאות חתונתו, וכשרצה לצאת לעבוד לפרנסתו, דאג לו הרב רחמים למשרת מלמד תינוקות בתמורה למשכורת חודשית. בשנת 1931 (ה'תרצ"א) נישא לרחל, ונשלח לשמש כמורה וכמחנך לילדים בעיר בן גרדאן שבדרום תוניסיה, לצד הרב מכלוף יאנה.

בשנת 1938 (ה'תרצ"ח) מונה לשמש כדיין, כמורה הצדק וכרב העיר בן גרדאן, לאחר שהוסמך לכך על ידי הרב דוד כטורזה, ראש הרבנים ואב בית הדין בתוניס. הרב הכהן והרב מכלוף יאנה ישבו בבית הדין בימי רביעי לסירוגין בכל שבוע. במשך שנות כהונתו כרב העיר, מסר שיעורים במשך ימי השבוע ובשבת למבוגרים, והקים את קרן הצדקה "דגל התורה" שמטרתה לדאוג לצורכי תלמידיו, ולרכישת ספרים, וכן הפנה את תלמידיו ללימודים בישיבות ידועות.

מפסקיו הבולטים הוא החיוב לברך ברכת המוציא על מצה, אף בשאר ימות השנה, כנגד מנהג הספרדים, והיתר אכילת צבי ואייל על פי מסורת שהייתה בידיו.

### בישראל
ב-7 בנובמבר 1949 (ט"ו בחשוון ה'תש"י) עלה לישראל, והשתכן במעברת בית ליד. בשנה זו הוסמך לרבנות על ידי הרב בן-ציון מאיר חי עוזיאל והרב יצחק אייזיק הלוי הרצוג, והחל לשמש כרבו של מושב שרשרת, שם הקים את קרן הצדקה "קופת צנועים", וקידם את תחום החינוך והטהרה כשלימד את צעירי המושב בכל ערב, והקים בו מקווה מקומי.

בחודש אייר ה'תשי"ז, היו הרב הכהן וידידו הרב שלמה מאזוז, מהראשונים שהשתתפו ביום עיון שבועי לרבני האזור, שיזם ידידם הרב רפאל כדיר צבאן, רב העיר נתיבות. מדי חודש אלול נהגו השלושה לנסוע פעמיים להתפלל ולומר סליחות בכותל המערבי, עם תושבים ורבנים נוספים מהאזור.

הלך לעולמו ב-5 ביולי 1974 (ט"ו בתמוז ה'תשל"ד) לאחר מחלה, ונקבר בבית העלמין שבנתיבות.

## חיבוריו
* **אחימלך הכהן** - דרושים, חידושי גפ"ת והלכות, בהגהת הרב מאיר מאזוז ירושלים ה'תשל"ה. הודפס לאחר פטירתו (בשתי מהדורות), על ידי נכדו הרב ניסים מזגני.
* **מעלות התורה** - מאמר מוסרי לבני התורה - קול סיני, שנה א' תשכ"ה (תמונתו בשער הקובץ); קובץ אור ישראל תשל"ו, סימן י"ב.
* **הערות בעניין ספק [[קם ליה בדרבה מיניה]]** - תגובה למאמר הרב צבי פסח פרנק, קול תורה, שנה י"א חוברת ו' עמוד י"ח.

## לקריאה נוספת
* גדעון גילקרוב, **האיר המזרח** - לדמותם של רבותינו הספרדים בדורות האחרונים, ירושלים ה'תשס"ב (חלק א', עמ' 415 - 430)
* נסים מזגני, **הקדמת הספר אחימלך הכהן,** מהדורה מחודשת, ה'תשס"ח (עמ' 12 - 42)

## קישורים חיצוניים
* תולדות רבי נסים הכהן חלק א, ו-חלק ב, באתר ישיבת כסא רחמים
* הרב מאיר מאזוז, זיכרון להולכים: הרב נסים הכהן, באתר ישיבת כסא רחמים

### ספרו
* אחימלך הכהן, באתר HebrewBooks

## הערות שוליים

קטגוריה:רבנים תוניסאים
קטגוריה:רבני מושבים
קטגוריה:שרשרת: אישים
קטגוריה:מחברי ספרי דרוש
קטגוריה:משפחת כהן אברי"ש
קטגוריה:ישראלים ילידי תוניסיה
קטגוריה:עולים לאחר קום המדינה: 1948–1950
קטגוריה:אישים הקבורים בנתיבות
קטגוריה:ישראלים שנולדו ב-1912
קטגוריה:ישראלים שנפטרו ב-1974
Here Am I

"**Here Am I**" (בעברית: **הנה אני**) הוא סינגל שהוקלט על ידי הזמרת-יוצרת הוולשית בוני טיילר, מתוך אלבומה השני, Natural Force. השיר יצא לאור ב-7 באפריל 1978, על ידי חברת התקליטים תקליטי RCA, כסינגל השלישי מתוך האלבום.

עם יציאתו נכנס השיר אל המקום ה-99 במצעד המוזיקה האוסטרלי, ה-18 במצעד שבגרמניה, וה-4 במצעד שבנורווגיה.

## רקע וכתיבה
השיר נכתב על ידי רוני סקוט וסטיב וולף, והופק על ידי דוד מקיי. השיר הוא שיר בסגנון הקאנטרי, המכיל בתוכו גם נגיעות של רוק. לאחר ההצלחה העולמית שלה זכה הסינגל השני "It's a Heartache", הצליח השיר הזה בעיקר בזכותו.

הבי סייד של השיר היה, "Don't Stop the Music".

## ביקורת
השיר זכה לביקורת חיובית מאתר המוזיקה "Record Mirror", בדומה לשאר שירי האלבום.

## מיקומי שיא

## קישורים חיצוניים

## הערות שוליים

קטגוריה:שירי בוני טיילר
קטגוריה:שירים באנגלית
קטגוריה:שירים שנכתבו על ידי רוני סקוט
מריה אוקטיאברסקאיה

**מריה וסילייבנה אוקטיאברסקאיה** (באוקראינית: **Марія Василівна Октябрська**; 16 באוגוסט 1905 - 15 במרץ 1944) הייתה נהגת טנק סובייטית במלחמת העולם השנייה. היא עוטרה בעיטור גיבור ברית המועצות, העיטור הצבאי הסובייטי הגבוה ביותר.

## ביוגרפיה
אוקטיאברסקאיה נולדה כאחת מעשרה ילדי משפחה אוקראינית ענייה בחצי האי קרים. לפני המלחמה עבדה במפעל שימורים אוחר כך כמפעילת טלפון. ב-1925 נישאה לקצין סובייטי. אז החלה לגלות עניין בנושאים צבאיים. השתתפה בפעילות "מועצת נשות הצבא", הוכשרה כאחות צבאית ולמדה לנהוג ולהשתמש בכלי נשק. לדבריה, "להינשא לחייל פירושו לשרת בצבא: אשת קצין אינה רק אשה גאה אלא בעלת אחריות".

### במלחמת העולם השנייה
לאחר פרוץ המלחמה בחזית המזרח פונתה אוקטיאברסקאיה לטומסק שבסיביר. בעלה נהרג בקרב באוגוסט 1941 ליד קייב. הידיעה על מותו הגיעה אליה רק אחרי כשנתיים. היא עוררה בה כעס ורצון ללחום בגרמנים כדי לנקום את מות בעלה. היא מכרה את כל רכושה כדי לתרום טנק לצבא האדום. בקשתה הייתה שהוא ייקרא "החברה הלוחמת" (Боевая подруга) ושהיא תנהג בו. המועצה לביטחון המדינה אישרה את בקשתה. הטנק שנרכש בכספה היה טנק מדגם T-34.

באותה עת הייתה אוקטיאברסקאיה בת 38. היא עברה הכשרה בת חמישה חודשים בהפעלת הטנק - ארוכה בהרבה מהרגיל לאותו זמן. בספטמבר 1943 הוצבה לחטיבת המשמר ה-26 כנהגת ומכונאית. היא כתבה על צריח הטנק שלה את השם שבחרה לו. רבים מחבריה ליחידה ראו בכך בדיחה, אך שינו את דעתם בהמשך. ב-21 באוקטובר 1943 השתתפה בקרב הטנקים הראשון שלה בסמולנסק. היא תמרנה את הטנק בשדה הקרב כשחבריה לצוות משמידים מקלעים וקני ארטילריה של הגרמנים. לאחר שהטנק נפגע באש תותח היא יצאה ממנו והחלה לתקן אותו תחת אש אויב, בניגוד לפקודות שקיבלה. היא קודמה לדרגת סמלת.

חודש אחר כך הגדילה אוקטיאברסקאיה את המוניטין שלה כנהגת טנק מיומנת במהלך קרב לילה שבו כבשו הסובייטים את העיר נובויה סלו שליד ויטבסק. במהלך יום ה-17 בנובמבר פגע פגז ארטילריה גרמני בזחל הטנק שלו והשבית אותו. היא ואיש צוות נוסף קפצו אל מחוץ לטנק כדי לתקן אותו, בעוד יתר אנשי הצוות יורים אש חיפוי מן הצריח, עד שהשלימו את תיקון הזחל.

ב-17 בינואר 1944 השתתפה אוקטיאברסקאיה בקרב נוסף בקרבת ויטבסק. היא נהגה את הטנק שלה כנגד קווי הגנה גרמניים ופגעה בגרמנים בחפירות ובקיני מקלעים. אנשי צוותה גם השמידו תותח מתנייע. בהמשך פגע פגז מתותח נ"ט בזחל הטנק שלה והוא נעצר. היא יצאה מהטנק והחלה לתקן את הזחל בעיצומה של אש כבדה מארטילריה ומנשק קל. כאשר סיימה את התיקון נפגעה בראשה מרסיסי פגז שהתפוצץ בקרבתה ואיבדה את הכרתה. לאחר הקרב היא הועברה לבית חולים צבאי בעיר סמולנסק. היא לא שבה להכרתה ומתה מפצעיה ב-15 במרץ 1944.

באוגוסט 1944 הוענק למריה אוקטיאברסקאיה תואר גיבור ברית המועצות כהכרה בגבורתה בקרבות באזור ויטבסק.

## קישורים חיצוניים

* 

קטגוריה:אנשי הצבא האדום במלחמת העולם השנייה
קטגוריה:שריונאים סובייטים
קטגוריה:חיילות רוסיות וסובייטיות
קטגוריה:רוסים וסובייטים שנהרגו במלחמת העולם השנייה
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור המלחמה הפטריוטית הגדולה
קטגוריה:נשים אוקראיניות
קטגוריה:קרים: אישים
קטגוריה:סובייטים שנולדו ב-1905
קטגוריה:סובייטים שנפטרו ב-1944
זניט (אגודת ספורט)

ממוזער
**"זניט"** (ברוסית: **Всесоюзное добровольное спортивное общество Зенит**, מילולית: התאחדות הספורט המתנדבת הסובייטית "זניט") הייתה התאחדות הספורט של עובדי התעשייה האווירית הצבאית והתעשיות הביטחוניות בברית המועצות שהוקמה ב־5 ביולי 1936.

ב-1957 הפכה לאגודת "עמל" (Труд). ב-1966 הועברו לאחריותה גם מועדוני הספורט של אגודת "קריליה סובייטוב". האגודה שמה לה למטרה לקדם את הספורט לסוגיו ואיגדה את כל מועדוני הספורט של זניט בברית המועצות. האגודה הייתה פעילה עד פירוקה ב-1987.

בשנת 2014 היו דיונים להקים את האגודה מחדש, אך היוזמה לא יצאה לפועל.
## מועדוני זניט הידועים
### מהתקופה הסובייטית
* זניט סנקט פטרבורג
* זניט צ'ליאבינסק
* זניט איז'בסק
* זניט פנזה
* קריליה סובייטוב סמרה
### הוקמו לאחר התפרקות ברית המועצות
* זניט-2
* זניט סנקט פטרבורג (כדורסל)
* זניט סנקט פטרבורג (כדורעף)
* זניט סנקט פטרבורג (קטרגל)
* זניט קאזאן
* זניט אירקוטסק
## לקריאה נוספת
* «Зенит» // Евклид — Ибсен. — М. : Советская энциклопедия, 1972. — С. 510. — (Большая советская энциклопедия : [в 30 т.] / гл. ред. А. М. Прохоров ; 1969—1978, т. 9).
## הערות שוליים

קטגוריה:רוסיה: ארגוני ספורט
המלט (סרט, 1900)

**המלט** (באנגלית: **Hamlet**, ידוע גם בשם **Le Duel d'Hamlet**) הוא סרט צרפתי משנת 1900, עיבוד לחלק מהמחזה "המלט" מאת ויליאם שייקספיר. זהו העיבוד הקולנועי הראשון שנעשה למחזה. השחקנית שרה ברנאר מככבת בתפקיד הראשי. במאי הסרט הוא קלמנט מוריס. אורכו של הסרט הוא שתי דקות. זהו גם אחד הסרטים הראשונים שמשתמש בטכניקה חדשה שהתגלתה והיא הקלטה של קולות השחקנים. בעת הקרנת הסרט השמיעו גם את ההקלטה. כך שאף על פי שהסרט הופק בתקופת הראינוע, הוא לא היה סרט אילם. הקרנת הבכורה של "המלט" הייתה ב-1 באוקטובר 1900 בתערוכה העולמית בפריז.

## צוות השחקנים
* שרה ברנאר – המלט
* פייר מנייה (Pierre Magnier) – לארטס
* סוזן סיילור – A page

## קישורים חיצוניים

* 
קטגוריה:סרטי 1900
קטגוריה:סרטים בצרפתית
קטגוריה:סרטים המבוססים על המלט
קטגוריה:סרטים צרפתיים
ליל פאמפ

**גאזי גרסיה** (באנגלית: **Gazzy Garcia**; נולד ב-17 באוגוסט 2000), הידוע בשם הבמה **ליל פאמפ** (**Lil Pump**), הוא ראפר ומפיק מוזיקלי אמריקאי.

גרסיה התפרסם בעיקר בזכות השיר שלו "Gucci Gang", אשר הגיע למקום השלישי במצעד הבילבורד "הוט 100". אלבום הבכורה שלו, "ליל פאמפ", יצא לאור ב-6 באוקטובר 2017.

ב-12 באפריל 2018 הוציא שיר נוסף בשם "ESSKEETIT" (המילה "אסקיטיט" פירושה "בואו נשיג את זה", זהו סלנג לביטוי "Let's get it") אשר הגיע למעל 350 מיליון צפיות ביוטיוב. ב-5 ביולי אותה שנה הוציא שיר הנקרא "Drug Addicts", אשר הגיע למעל 150 מיליון צפיות ביוטיוב. ב-7 בספטמבר אותה שנה הוציא שיר בשם "I Love It" יחד עם קניה וסט ואדל זיוונס. השיר הגיע ל-62 מיליון צפיות בשלושת הימים הראשונים שלו.

ב-27 במרץ 2020 יצא שיר של KSI בהשתתפותו שלו ושל סמוקפורפ, Poppin', השיר הזה הוא חלק מהאלבום החדש של KSI.

## קישורים חיצוניים
* 

## הערות שוליים

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים ממוצא קולומביאני
קטגוריה:אמני וורנר רקורדס
קטגוריה:אמריקאים שנולדו ב-2000
אליסה (בינה מלאכותית)

**אליסה** (ברוסית: **Алиса**) היא מערכת בינה מלאכותית אוניברסלית מסוג עוזרת אישית וירטואלית עבור יישומי יאנדקס. המערכת מעבדת שפה טבעית מדוברת, כדי לענות על שאלות, לתת המלצות, לבצע פעולות בהתאם לבקשות המשתמש ולענות על שאלות.

מאפייני המערכת כוללים הסתגלות להעדפותיו של המשתמש לאורך זמן והצגת תוצאות אישיות.

הדיווח הראשון אודות אליסה עלה במאי 2017 כשהופיעה גרסת בטא שלה ביישומון של יאנדקס לטלפונים הניידים.

השם אליסה נבחר לאחר הצבעה באינטרנט בקרב המשתמשים.

אליסה הושקה רשמית ב-10 באוקטובר 2017 ובספטמבר אותה שנה נבחנה על ידי נשיא רוסיה ולדימיר פוטין בעת ביקורו במשרדי יאנדקס. לשאלתו "האם לא מעליבים אותך כאן?", היא ענתה "היום הסתכלתי ביאנדקס בתמונות חתולים ויותר טוב מזה לא ראיתי. אני מקווה שגם אצלך הכל טוב!".

## קישורים חיצוניים

* 

## הערות שוליים

קטגוריה:יאנדקס
קטגוריה:בינה מלאכותית
קטגוריה:תוכנות שהושקו ב-2017
קטגוריה:עוזרים וירטואליים
נייג'ל שורט

**נייג'ל שורט** (באנגלית: **Nigel Short**; נולד ב-1 ביוני 1965 בלי (שבאזור מנצ'סטר שבאנגליה) הוא שחמטאי אנגלי בדרגת רב-אמן. היה אלוף אנגליה בשחמט, התחרה מספר פעמים באליפות העולם בשחמט. בשנת 1993 העפיל להתמודדות נגד גארי קספרוב על תואר אלוף העולם בשחמט.

נכון לספטמבר 2025, מדורג במקום השישי באנגליה לפי מד כושר.

## ביוגרפיה
נייג'ל שורט גדל באזור מנצ'סטר. הוא התחיל לשחק שחמט בצעירותו. בגיל 10 הוא ניצח את ויקטור קורצ'נוי במהלך משחק סימולטני. בגיל 12 הוא השתתף לראשונה באליפות בריטניה בשחמט, ובגיל 14 זכה בתואר. בשנים 1980–1983 הוא השתתף באליפות העולם לנוער, ובשנת 1983 זכה במקום השני לאחר גארי קספרוב.

בשנת 1984 הוענק לו תואר רב-אמן, הוא היה רב-אמן הצעיר ביותר באותה עת.

בשנת 1990 הוא הודח ברבע הגמר של אליפות העולם בשחמט על ידי ג'ונתן ספילמן. ב-1993 הוא העפיל לגמר תוך ניצחון על אנטולי קרפוב ויאן טימן. בעקבות סכסוך עם נשיא פיד"ה שורט וקספרוב פרשו מהארגון, ונערך דו-קרב בין השניים מחוץ למסגרת פיד"ה. נייג'ל שורט הפסיד בדו-קרב וגארי קספרוב המשיך להיות אלוף העולם. באליפות העולם 1995 הוא הודח בחצי הגמר על ידי גטה קמסקי.

הוא ניצח בתחרויות רבות, ולמרות הפסדו בדו-קרב על תואר אלוף העולם מחוץ לפיד"ה, המשיך להתחרות בהצלחה בתחרויות רבות שאורגנו על ידי פיד"ה.

בשנת 1989 הוא היה בעל מד כושר גבוה ודורג במקום הרביעי בעולם.

נייג'ל שורט היה כתב בתחום השחמט וגם מאמן.

## נייג'ל שורט ב[[אולימפיאדת השחמט]]
בין השנים 1984 ל-2016 השתתף נייג'ל שורט ב-17 אולימפיאדות שחמט:

## קישורים חיצוניים

* כרטיס באתר פיד"ה 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחמטאים אנגלים
קטגוריה:חברים במסדר האימפריה הבריטית
קטגוריה:מאמני שחמט
קטגוריה:אנגלים שנולדו ב-1965
סודיום פרבוראט

**סודיום פרבוראט** הוא תרכובת של נתרן ובור שנוסחתה NaBO_2\bullet H_2O_2\bullet 3H_2O. התרכובת מתקבלת מתגובה כימית של בוראטים עם מי חמצן או מחומצה בורית עם נתרן פרוקסיד.

נמצא ממבנה הגביש כי החומר מורכב מדימרים:
B_2(O_2)_2(OH)_4^{2-} כאשר שתי קבוצות הפר-אוקסו (O_2^{2-}) מגשרות בין אטומי הבור הטטראדרליים כמודגם באיור חומר זה שימושי כמלבין בתכשירי כביסה, מלבינים לשינייםוביישומים אחרים משום שכך מספקים מי חמצן לתמיסה לשם הלבנה ממקור שהוא מוצק יציב. מלבינים כאלו תוקפניים פחות לצבעי בד מאשר תכשירים מבוססי אקונומיקה (נתרן תת-כלורי NaOCl). שיווי המשקל המתקבל בתמיסה [BO_2\bullet H_2O_2\bullet H_2O]^- +H_2O \Leftrightarrow [B(OH)_4]^- + H_2O_2 ; K\approx 0.04

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בור: תרכובות
קטגוריה:נתרן: תרכובות
יחסי ארמניה – סן מרינו

**יחסי ארמניה–סן מרינו** הם היחסים הדיפלומטיים הרשמיים שבין **[[ארמניה|הרפובליקה של ארמניה]]** לבין **[[סן מרינו|הרפובליקה המרוממת של סן מרינו]]**.

## סקירה כללית
היחסים הדיפלומטיים שבין ארמניה לבין סן מרינו כוננו ב-21 במרץ 2006, בעת כינון היחסים הדיפלומטיים נחתם פרוטוקול ראשון בין שתי המדינות.

ב-18 בנובמבר 2013 מונה סרגיס עזריאן לתפקיד "שגריר הרפובליקה של ארמניה לסן מרינו" והתיישב בשגרירות ברומא יחד עם השגריר האיטלקי (לא אותה המשרה בארמניה).

## ייצוג
* ארמניה אינה מיוצגת בסן מרינו באף דרג, הן בדרג השגרירות והן בדרג הקונסולרי. השגרירות המייצגת שלה בסן מרינו היא זו המצויה ברומא, בירת איטליה הסמוכה.
* סן מרינו אינה מיוצגת בארמניה בדרג השגרירות, ואין לה שגרירות מייצגת בה. סן מרינו מיוצגת בארמניה בדרג הקונסולרי בלבד באמצעות הקונסוליה שהיא מחזיקה בירוואן, בירת המדינה.

## סחר

## קישורים חיצוניים

* Bilateral Relations - San Marino, אתר משרד החוץ הארמני

## הערות שוליים

קטגוריה:ערכים ללא קטגוריות פיזיות - יחסי חוץ
פורצי הסכרים

**פורצי הסכרים** (באנגלית: **The Dam Busters**) הוא סרט מלחמה בריטי משנת 1955 בבימוי של מייקל אנדרסון עם ריצ'רד טוד ומייקל רדגרייב בתפקידים הראשיים.

הסרט מתאר את מבצע נזיפה במלחמת העולם השנייה שבה תקפו מטוסי טייסת 617 של חיל האוויר המלכותי את סכרי המונה (Möhne), האדר (Eder) והזורפה (Sorpe) בחבל הרוהר בגרמניה בליל ה-17 במאי 1943.

התסריט מבוסס על הספר "**פורצי הסכרים**" של פול בריקהיל (Brickhill, 1951) ועל ספרו האוטוביוגרפי של מפקד הטייסת גאי גיבסון "**חוף האויב מנגד**" (1946).

את הסרט מלווה המוזיקה של "מארש פורצי הסכרים" של אריק קוטס (Coates). קוטס היה מלחין פופולרי של קטעי מוזיקה קלה. ללא קשר לסרט הוא חיבר מארש בנוסח המארשים "הוד והדר" של אדוארד אלגר. לאחר שקיבל בקשה מהמפיקים לשבץ את המארש הזה בסרט שיש לו חשיבות של גאווה לאומית, הוא הסכים. למארש יש ביצועים רבים והוא אחד מהידועים ביותר בבריטניה.

מכון הסרטים הבריטי דירג את הסרט במקום ה-68 ברשימה 100 הסרטים הבריטים הגדולים של המאה ה-20.

## תקציר העלילה
אביב 1942, המהנדס ברנס ואליס (Wallis) (מייקל רדגרייב), המועסק במפעל ויקרס (Vickers), מבלה את זמנו לאחר העבודה בניסויים בביתו בעזרת ילדיו, של יריות קליעים מקפצים על מים. אשתו מודאגת מהאובססיה שלו לניסויים האלה ומבקשת מרופא המשפחה שישוחח אתו. הוא מספר לרופא על חזונו להרוס את הסכרים בחבל הרוהר ולהשפיע בכך על מהלך המלחמה.

ואליס יודע כי אין אפשרות להרוס את הסכרים בהטלה אנכית אלא בפצצה שתפגע בהן בהטלת אופקית לשם כך הוא מתכנן פצצה קופצת שתוטל ממטוס בגובה נמוך.

ואליס מקבל מתקן צבאי לנסיונותיו אך מתקשה לשכנע את ראשי הצבא בחשיבותם. לבסוף הוא נפגש עם ארתור האריס, ראש פיקוד המפציצים (בזיל סידני, Sydney) שגם הוא אינו מתלהב. הוא מתייאש ומתפטר מעבודתו, אך לפתע הוא מקבל הודעה כי עניינו הועבר לווינסטון צ'רצ'יל שנתן אישור לפעולה שאותה יש לבצע עד סוף חודש מאי שאז האגמים מלאים.

לשם כך מוקמת טייסת 617 של מפציצי אוורו לנקסטר בפיקודו של גאי גיבסון (ריצ'רד טוד). גיבסון נפגש עם ואליס ונוכח בניסויים. ואליס מגיע למסקנה כי כדי שהפצצה לא תתרסק בפגיעה עם המים היא חייבת ליפול מגובה של 60 רגל (כ-18 מטר) ולהשתחרר במרחק של כ-600 יארד מהסכר.

הטייסים מתחילים להתאמן בטיסה בגובה נמוך כשעדיין אינם יודעים את מהות הפעולה. גיבסון ממציא שיטה למדידת הגובה על ידי קביעת זרקורים בראש המטוס ובזנבו שאלומותיהן יצטלבו בגובה 18 מטר (עובדה שלא הייתה נכונה היסטורית, השיטה הומצאה על ידי אדם אחר). הם מקבלים גם מכשיר שיאפשר להם למדוד את המרחק מהסכר בו תוטל הפצצה.

19 מפציצים יצאו למשימה ורק 11 חזרו. סכרי המונה והאדר נהרסו והזורפה ניזוק, נגרם נזק רב למפעלים בעמק הרוהר.

בבוקר שלמחרת, נפגש גיבסון עם ואליס המאוכזב שאומר: "56 גברים, אם הייתי יודע שזה הולך להיות כך, לעולם לא הייתי מתחיל את העניין הזה". גיבסון משיב לו: "אסור לך לחשוב בדרך זו, אם האנשים האלה היו יודעים שהם לא יחזרו, גם אז הם היו יוצאים לדרך".

## לקריאה נוספת
* פול בריקהיל, **פורצי הסכרים**, תרגם מאנגלית: אריה חשביה. הוצאת דשא, 1960; בהוצאת זמורה ביתן, 1983.
* גאי גיבסון, **חוף האויב מנגד**. תרגמה: שולמית חן, הוצאת מערכות 1955.

## קישורים חיצוניים

* 
* קדימון לסרט פורצי הסכרים, באתר יוטיוב
* מארש פורצי הסכרים, באתר יוטיוב
קטגוריה:מכון הסרטים הבריטי: מאה הסרטים הבריטיים הטובים ביותר
קטגוריה:סרטי מלחמת העולם השנייה
קטגוריה:סרטי שחור-לבן בריטיים
קטגוריה:סרטי תעופה
קטגוריה:סרטים באנגלית
קטגוריה:סרטים בריטיים המבוססים על סיפור אמיתי
קטגוריה:סרטים בריטיים מבוססי ספרים
קטגוריה:סרטים בריטיים משנת 1955
קטרינה לגנו

**יקטרינה אלכסנדרובנה לגנו** (ברוסית: **Екатерина Александровна Лагно**;) (נולדה ב-27 בדצמבר 1989) היא שחמטאית רוסיה בדרגת רב-אמן. סגנית אלופת העולם בשחמט לנשים (2018).

השיגה את התואר רב-אמן לנשים כשהייתה בגיל 12 וארבעה חודשים ובשנת 2007 הוענק לה התואר רב-אמן הכללי.

זכתה פעמיים באליפות אירופה לנשים ובשתי מדליות אולימפיות בשנים 2006 ו-2014 (ייצגה את אוקראינה ורוסיה, בהתאמה).

נכון לספטמבר 2025, מדורגת במקום ה-30 בדירוג הכללי ברוסיה לפי מד כושר.

## קטרינה לגנו ב[[אולימפיאדת השחמט]]
בין השנים 2004 ל-2014 השתתפה קטרינה לגנו ב-6 אולימפיאדות שחמט:

## חיים אישיים

לגנו הייתה נשואה לרב האמן הצרפתי רוברט פונטין ולהם בן. כיום נשואה לרב האמן הרוסי אלכסנדר גרישצ'וק ולהם שלושה ילדים משותפים.

## קישורים חיצוניים

* קטרינה לנגו בת 13, וכבר רב-אמן לנשים!, באתר צ'סבייס 
* הופעותיה באולימפיאדות, באתר אולימפבייס 

## הערות שוליים

קטגוריה:שחמטאים שהשתתפו באולימפיאדת השחמט
קטגוריה:שחמטאיות אוקראיניות
קטגוריה:שחמטאיות רוסיות
קטגוריה:רבי-אמנים רוסים
קטגוריה:רבי-אמנים אוקראינים
קטגוריה:אלופות אירופה בשחמט לנשים
קטגוריה:מעוטרי עיטור הידידות (רוסיה)
קטגוריה:רוסיות שנולדו ב-1989
קטגוריה:רוסים שנולדו ב-1989
אליפות העולם בשחמט 1993

**אליפות העולם בשחמט 1993** הייתה תחרות שאורגנה על ידי פיד"ה. בשלב הסופי אלוף העולם גארי קספרוב היה אמור להיפגש עם מנצח תחרות המועמדים. אומנם לקראת מפגש זה התברר שקיימת אי-הסכמה בין השחמטאים לבין פיד"ה. כתוצאה מכך, קספרוב ומנצח תחרות המועמדים נייג'ל שורט פרשו מפיד"ה וארגנו מפגש בחסות "איגוד השחמטאים המקצוענים" שהוקם על ידי קספרוב. במפגש זה ניצח קספרוב. פיד"ה ארגנה מפגש בין אנטולי קרפוב שסיים את תחרות המועמדים במקום השני לבין יאן טימן שסיים אותו במקום הרביעי. במפגש זה ניצח אנטולי קרפוב.

כתוצאה מכך נוצר המצב שבשחמט היו שני אלופי העולם - אנטולי קרפוב וגארי קספרוב.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה במנילה התקיימה תחרות בין-אזוריות עם 64 משתתפים. 11 שחמטאים העפילו לתחרות המועמדים ולתחרות זו הוזמנו גם אנטולי קרפוב, יאן טימן, ג'ון ספילמן וארטור יוסופוב. בשלב זה בסרייבו התקיימו מפגשים מקדימים בהם נקבעו 8 עולים לשלבי הגמר. התקיימו מפגשי חצי הגמר והגמר. מנצח הגמר קיבל זכות למפגש עם גארי קספרוב על התואר.

## שלבי הפלייאוף
שלב רבע הגמר התקיים במהלך אוגוסט 1991 בבריסל, חצי הגמר נערך באפריל 1992 בלינרס ומפגש הגמר התקיים בינואר 1993 בסן לורנזו דה אל אסקוריאל.

## מפגש הגמר - איגוד שחמטאים
לפני תחילת המפגש גארי קספרוב ונייג'ל שורט התלוננו על פיד"ה והאשימו את המארגנים בחוסר מקצועיות בארגון ומפגש ושחיתות. בסופו של דבר המפגש בלונדון אורגן מחוץ למסגרת של פיד"ה. הוא היה במתכונת של 24 משחקים והסתיים לאחר המשחק מס' 20. גארי קספרוב ניצח בהפרש משמעותי וטען שממשיך להיות אלוף העולם בשחמט.

## מפגש הגמר - פיד"ה
פיד"ה לא הכירה בדו-קרב של קספרוב נגד שורט כקרב על האליפות. הם הוצאו מחוץ למסגרת של פיד"ה לרבות הוצאתם מרשימות מד כושר. אורגן מפגש בין אנטולי קרפוב לבין יאן טימן שהחל בהולנד והסתיים באינדונזיה. המפגש זה היה יכול לכלול 24 משחקים והסתיים בפועל לאחר משחק מס' 21. אנטולי קרפוב הוכרז אלוף העולם על ידי פיד"ה.

## קישורים חיצוניים

* משחקי הדו-קרב קספרוב-שורט, באתר צ'סגיימס 
* משחקי הדו-קרב קרפוב-טימן, באתר צ'סגיימס 

קטגוריה:תחרויות שחמט ב-1993
1993
קטגוריה:לונדון: תחרויות שחמט
מוסטונן-פסט טאלין-תל אביב

**מוסטונן-פסט [[טאלין]]–[[תל אביב-יפו|תל אביב]]** הוא פסטיבל מוזיקה אסטוני-ישראלי, בו מוזיקאים מאסטוניה חוברים לתזמורות ולהרכבים מוזיקליים בישראל ומעלים יחדיו קונצרטים מגוונים. הפסטיבל נוסד בשנת 2014 ובכמה שנות קיומו, הפסטיבל עשה לו מוניטין מרשים כאחד מהפסטיבלים הבינלאומיים הגדולים בישראל, אירוע שנתי שבו ניתן לשמוע את המקהלות הטובות בעולם כאן בארץ.

הפסטיבל הוא אירוע שנתי המארח מקהלות וסולנים מאסטוניה עם תזמורות, הרכבים וסולנים ישראלים, ומציג מספר תוכניות בהן מוזיקה קלאסית, עממית וג'אז. מנהלו המוזיקלי של הפסטיבל הוא הכנר והמנצח האסטוני אנדרס מוסטונן.

## קישורים חיצוניים

* 
קטגוריה:ישראל: פסטיבלי מוזיקה קלאסית
קטגוריה:מוזיקה אסטונית
Just Dance 2016

***Just Dance 2016*** (בעברית: **רק לרקוד 2016**) הוא משחק וידאו ריקוד המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - Just Dance.

המשחק הוכרז רשמית בתאריך ה-20 באוקטובר 2015, ושוחרר רשמית בצפון אמריקה לפלטפורמות המחשב האישי, ל-PlayStation 3, ל-PlayStation 4, ל-Xbox 360, ל-Xbox One, ל-Wii ול-Wii U ב-22 באוקטובר, וב-23 באוקטובר 2015.

## המשחק
בדומה לשאר משחקי הסדרה, המשתמש צריך לבחור שיר, שחקן ורמת קושי, ולאחר מכן לרקוד לפני הכוריאוגרפיה שמופיעה על ידי הדמויות שבמסך. מטרת המשחק היא לעשות את אותן תנועות המופיעות על המסך, ולקבל מספר כוכבי זהב.

המשחק יצא בכמה פלטפורמות שונות כשביניהן ניתן למנות את הפלייסטיישן 3, פלייסטיישן 4, אקס בוקס 360, אקס בוקס 1, ווי יו, ווי, וכדומה.

## רשימת השירים
רשימת השירים אשר נכללים במשחק:

### Just Dance Unlimited
למשחק יצאו מספר גרסאות נוספות, חלקן חדישות יותר, חלקן עם מספר שירים רב יותר, וכולי. ישנן גרסאות המתאימות לסוגים שונים של מכשירים, וגרסת ה-"Just Dance Unlimited", יצאה בשנת 2016, כחלק ממהודרה מיוחדת, שכללה בתוכה מספר רב יותר של שירים.

רשימת השירים אשר נכללים במהדורה המיוחדת:

## ביקורת
המשחק זכה לביקורות חיוביות, וסטיב האנלי מ-"Hardcore Gamer", אמר כי לא הייתה התאמה בין המשחק הזה לשאר המשחקים בסדרה, והפנה כלפי המשחק ביקורת מעורבת. שאר הביקורות היו בחלקן יותר חיוביות, וברובן נאמר כי המשחק "חדיש", ו-"יוצא דופן".

### פרסים

## קישורים חיצוניים
* 

## הערות שוליים

קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Xbox 360
קטגוריה:משחקי Xbox One
קטגוריה:משחקי Wii
קטגוריה:משחקי Wii U
קטגוריה:משחקי וידאו משנת 2015
קטגוריה:Just Dance (סדרת משחקי וידאו)
קטגוריה:משחקי וידאו שפותחו בצרפת
UMM 4x4

**UMM 4x4** הוא דגם של רכב שטח מתוצרת יצרן הרכב הפורטוגלי **UMM (União Metalo-Mecânica)** אשר יוצר בין השנים 1979–1984

דגם ה"UMM 4x4" תוכנן על ידי המהנדס הצרפתי, **ברנרד קורניל** בעיקר עבור נושאים חקלאיים ותעשייתיים, 

המנוע והתמסורת שהורכבו בדגם ה־UMM 4x4" היו מתוצרת יצרן הרכב הצרפתי **[[פיג'ו]]

דגם ה"UMM 4x4" יוצר במפעלי**UMM (União Metalo-Mecânica)''' בסטובל, פורטוגל.

דגם "UMM 4x4"  שימש גם כאמבולנס צבאי

## תצורות UMM 4x4
* גג סגור
* גג פתוח

## תמונות

קובץ:UMM 4x4 Entrepreneur yellow, front left.jpg | דגם "UMM 4x4" 
קובץ:UMM 4x4 Entrepreneur yellow, dashboard.jpg | דגם "UMM 4x4"  - מבט לתא הנהג
קובץ:UMM 4x4 Entrepreneur yellow, rear left.jpg | דגם "UMM 4x4" 
קובץ:UMM 4x4 model 1982 Torpin Tykit 2.JPG | דגם "UMM 4x4" 
קובץ:UMM 4x4 model 1982 Torpin Tykit 1.JPG | דגם "UMM 4x4" 
קובץ:UMM Entrepeneur (1983) Portugal (owner Alberto Rebelo).JPG | דגם "UMM 4x4"  שנת 1983
קובץ:UMM Entrepreneur (1983) (owner Alberto Rebelo).jpg | דגם "UMM 4x4"  שנת 1983


קובץ:Umm logo red.jpg | לוגו "UMM"


## ראו גם
* UMM Alter 4x4
* UMM Alter II

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1979
קטגוריה:רכבי שטח קטנים
קטגוריה:כלי רכב המיוצרים בפורטוגל
יורי מורוז

**יורי לאונטיוביץ' מורוז** (באוקראינית: **Юрій Леонтійович Мороз**; נולד ב-8 בספטמבר 1970) הוא כדורגלן עבר אוקראיני ששיחק בעמדת המגן בקבוצות שונות באוקראינה ובישראל. 

## קריירה
מורוז, יליד סמילה, גדל במחלקת הנוער של מועדון הכדורגל צסק"א קייב. בשנת 1987, בגיל 17, עבר לקבוצת הצמרת הסובייטית דאז דינמו קייב. לאחר 5 שנים בדינמו קייב עזב מורוז את אוקראינה והגיע לישראל, בה שיחק במשך 3 עונות בקבוצות: הפועל כפר סבא, בני יהודה ומכבי יפו.

בשנת 1996 עזב מורוז את ישראל ועבר לשחק ברוסיה. הוא שיחק במשך 4 שנים בקבוצות מליגת המשנה הרוסית. בשנת 2001 שב לאוקראינה. בשנת 2003 פרש ממשחק פעיל.

### נבחרות
מורוז שיחק בשורות נבחרת הנערים של ברית המועצות ואף זכה איתה באליפות העולם בשנת 1987. בהמשך שיחק בנבחרת הנוער ובנבחרת הצעירה של ברית המועצות. עם התפרקות ברית המועצות וכינון אוקראינה העצמאית הצטרף יורי מורוז אל הנבחרת הבוגרת של אוקראינה. הוא שותף במשחק אחד בלבד במדי הנבחרת - משחק ידידות מול נבחרת ארצות הברית בשנת 1992.

### קריירת אימון
בסיום המשחק הפעיל פנה מורוז לקריירת אימון. מאז שנת 2004 הוא מאמן קבוצות נערים ונוער שונות. כיום (2018) מאמן יורי מורוז את קבוצת הנוער של דינמו קייב.

## תארים
* מקום ראשון באליפות העולם לנערים: 1987
* אליפות אוקראינה : 1993
* הגביע האוקראיני: 1993
* אליפות ברית המועצות: 1990
* הגביע הסובייטי: 1990

## קישורים חיצוניים

קטגוריה:מגני כדורגל סובייטים
קטגוריה:כדורגלנים סובייטים
קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:כדורגלני נבחרת אוקראינה
קטגוריה:כדורגלני דינמו קייב
קטגוריה:כדורגלני צסק"א קייב
קטגוריה:כדורגלני הפועל כפר סבא
קטגוריה:כדורגלני בני יהודה תל אביב
קטגוריה:כדורגלני מכבי יפו
קטגוריה:כדורגלני אלניה ולדיקווקז
קטגוריה:כדורגלני וורסקלה פולטבה
קטגוריה:כדורגלני הוברלה אוז'הורוד
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:ספורטאים אוקראינים בישראל
קטגוריה:ספורטאים אוקראינים ברוסיה
קטגוריה:סובייטים שנולדו ב-1970
Your Disco Needs You

**Your Disco Needs You** (בעברית: **הדיסקו שלך צריך אותך**) הוא סינגל שהוקלט על ידי הזמרת האוסטרלית קיילי מינוג, מתוך אלבומה השביעי, Light Years. השיר יצא לאור בשנת 2001, כסינגל החמישי והאחרון מן האלבום, כאשר במקור היה צריך לצאת כסינגל הראשון.

עם יציאתו נכנס השיר אל המקום ה-20 במצעד המוזיקה האוסטרלי, ה-152 במצעד הסינגלים הבריטי, וה-27 במצעד שבשווייץ.

## רקע וכתיבה
השיר נכתב על ידי קיילי מינוג, גיא צ'יימברס ורובי ויליאמס, והופק על צ'יימברס וסטיב פאוור. השיר כשמו, עוסק בסגנון הדיסקו, ומילותיו מתארות וממחישות את הכוח השורר בתוך מוזיקת הדיסקו, ואת העוצמה שבה.

למרות שלא יצא בבריטניה, השיר הצליח להגיע בשיאו שם אל המקום ה-152, בזכות מכירות בלבד. לקראת סופו של השיר, שרה מינוג בית בשפה הצרפתית.

## הופעה
מינוג הופיעה עם השיר בכל סיבוב ההופעות שלה, אשר התקיימו בשנות ה-2000; "On a Night Like This Tour", "Showgirl: The Greatest Hits Tour", "KylieX2008", "For You, For Me Tour", "Kiss Me Once Tour", ו-"Kylie Summer 2015".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:שירים בצרפתית
קטגוריה:שירים שנכתבו על ידי קיילי מינוג
קטגוריה:שירים על דיסקו
Monsters (שיר של שרה אלטו)

**Monsters** (בעברית: **מפלצות**) הוא סינגל של הזמרת הפינית שרה אלטו, אשר ייצג את פינלנד באירוויזיון 2018. השיר יצא לאור ב-9 בפברואר 2018, כסינגל הראשון של אלטו מתוך אלבום המוזיקה הבין-לאומי הראשון של אלטו.

עם יציאתו נכנס השיר אל המקום ה-14 במצעד שבפינלנד, ושבוע לאחר מכן ירד אל המקום ה-15.

## רקע וכתיבה
השיר נכתב על ידי שרה אלטו, ג'וי דב, קי פיצג'רלד ולינאה דב והולחן על ידי אלטו גם כן.

## UMK Finland 2018
ה-UMK התנהל בשנה זו בצורה שונה, ולאחר ששרה אלטו נבחרה בבחירה פנימית, ב-UMK נבחר השיר בלבד. שירי התחרות יצאו לאור בהדרגה – כל שבוע ביום חמישי שיר נוסף. ראשון פורסם השיר הנבחר – "Monsters", ואחריו יצאו שני שירים נוספים – "Domino", ו-"Queens".

בחירת השיר המנצח נקבעה באמצעות שקלול הצבעות הקהל ופאנל שופטים בין-לאומיים. השיר "Monsters", זכה ברוב הקולות ונבחר לייצג את פינלנד באירוויזיון 2018.

## השיר באירוויזיון 2018
עם השיר הופיעה שרה אלטו בחצי הגמר הראשון של אירוויזיון 2018, שם ייצגה את פינלנד. לאחר שהופיעה אלטו עם השיר, פורסמה רשימת מיקומי השירים, שם התברג השיר במקום ה-10, עם כ-108 נקודות בסך הכול.

בעקבות כך, עלתה אלטו לגמר, שם ביצעה את השיר בשנית, וסיימה במקום ה-25 עם כ-46 נקודות בסך הכול.

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי פינלנד באירוויזיון
קטגוריה:שירים באנגלית
קטגוריה:שירים על מפלצות
קטגוריה:סינגלים בהוצאת וורנר מיוזיק פינלנד
שרה אלטו

**שרה סופיה אלטו** (בפינית: **Saara Sofia Aalto**; נולדה ב-2 במאי 1987) היא זמרת-יוצרת ומדבבת פינית אשר ייצגה את פינלנד באירוויזיון 2018 עם השיר "Monsters".

## ביוגרפיה
אלטו נולדה לטאינה ומרקוס אלטו באולנסלו שבפינלנד. היא גדלה במשפחה מוזיקלית ותחביבה היה מוזיקה כבר מילדות. אלטו אף נהגה לקחת שיעורים לנגינה בפסנתר, ואת שירה הראשון כתבה כבר בגיל 5. בשנת 1998, בגיל 11, היא זכתה בתחרות פסטיבל תחרות השירים לילדים עם אחת היצירות שלה.

היא ייצגה את פינלנד בתחרות "שיר הזהב הבינלאומי" ברומניה בשנת 2004, ונסעה ללמוד בבית הספר התיכון מדטופיה למוזיקה, שם סיימה את לימודיה בשנת 2005. לאחר מכן עברה ללמוד באקדמיית סיבליוס שבהלסינקי, בירת פינלנד, ובמקביל למדה שירה בקונסרבטוריון של העיר.

## קריירה מוזיקלית
אלטו התפרסמה בשנת 2012, כאשר השתתפה בתוכנית הריאלטי "The Voice Finland", שם זכתה במקום השני.

בשנים האחרונות השתתפה שרה בקונצרטים, תוכניות טלוויזיה ומחזות זמר רבים. היא עבדה עם מספר להקות מובילות וצבאיות, וסיירה ברחבי פינלנד עם להקה משלה. עם זאת, להיות זמרת בינלאומית, ולשיר באנגלית היה חלומה של אלטו, ולכן נבחנה לעונה השלוש עשרהשל "אקס פקטור בריטניה" בשנת 2016, בה סיימה מקום שני.

אלטו דיבבה את הנסיכה אנה בדיבוב הפיני של הסרט "לשבור את הקרח". בשנת 2018 הצטרפה לצוות השופטים של תוכנית המציאות "אקס פקטור פינלנד" בעונה השנייה.

## בתחרות הזמר של האירוויזיון
אלטו התחרתה ב-2011 וב-2016 על ייצוג פינלנד באירוויזיון, אך לא זכתה. לקראת אירוויזיון 2018 נערך לה קדם פרטי, בו נבחר השיר "Monsters", שייצג את פינלנד באירוויזיון 2018. השיר נכתב והולחן על ידי אלטו, ג'וי דב, קי פיצג'רלד ולינאה דב. ב-8 במאי 2018 הופיעה אלטו בחצי הגמר הראשון של האירוויזיון. שירה של פינלנד היה מספר 15 בסדר ההופעות. בתום הערב הוכרזה פינלנד כעולה התשיעית מבין עשר המדינות שעלו לשלב הגמר שהתקיים ב־12 במאי 2018. בגמר הגיע שירה למקום ה-25 והאחד לפני אחרון.

## חיים אישיים
אלטו היא לסבית. החל משנת 2016 אלטו מנהלת מערכת יחסים עם מרי סופנן, מעריצה ומאמנת אישית. השתיים עברו לגור בלונדון ב-2017, והתחתנו ב-2020.

## דיסקוגרפיה
### אלבומי אולפן
*2011: *[[Blessed With Love]]*
*2011: *[[Enkeleitä – Angels]]*
*2013: *[[You Had My Heart]]*
*2013: *[[Ai De Zhu Fu]]*
*2015: *[[Tonight (אלבום)|Tonight]]*
*2018: *[[Wild Wild Wonderland]]*

### סינגלים
*"Blessed with Love"
*"You Had My Heart"
*"You Raise Me Up"
*"No Fear"
*"Monsters"
*"Domino"
*"Queens"
*""
*"Dance Like Nobody's Watching"

## קישורים חיצוניים

* 

## הערות שוליים

קטגוריה:זמרות פיניות
קטגוריה:זמרות פופ פיניות
קטגוריה:מוזיקאים להט"בים
קטגוריה:משתתפי אירוויזיון 2018
קטגוריה:נציגי פינלנד באירוויזיון
קטגוריה:להט"בים פינים
קטגוריה:פזמונאים להט"בים
קטגוריה:משתתפי The Voice
קטגוריה:משתתפי אקס פקטור
קטגוריה:שופטות תוכניות מציאות
קטגוריה:זמרות-יוצרות פיניות
קטגוריה:מדבבות
קטגוריה:ילידות 1987
קטגוריה:פינים שנולדו ב-1987
עצמות מסרק קצרות

250px|ממוזער|עצם מסרק קצרה בצורה סימטרית בשתי כפות הרגליים
**עצמות מסרק קצרות** (ידוע בכינויו באנגלית: **Brachymetatarsia**) הוא מום הקיים בעצמות המסרק של כף הרגל, המתאפיין בכך שאצבע אחת או יותר מאחת מאצבעות כף הרגל קצרה באופן חריג ביחס לשאר האצבעות. מום זה יכול להיגרם עקב פגם מולד או שהוא עשוי להיות מום נרכש. ברוב המקרים המום נמצא באצבע הרביעית מהבוהן. במקרה שהמום הוא בבוהן עצמה, המצב ידוע בשם "תסמונת מורטון". הטיפול במום זה נעשה על ידי מספר ניתוחים שונים.

## הגורמים למום
הגורמים המולדים למום כוללים את תסמונת אורשקוג-סקוט, עצם מנוונת תורשתית, תזונה לא נכונה של האמא במהלך ההריון ותסמונת אפרט.

באם המום איננו מולד, הוא יכול להיגרם על ידי טראומה, אם כי המנגנון המדויק ללקות בבעיה אינו ידוע.

## טיפול
ישנן כמה דרכי טיפול לבעיית עצמות מסרק קצרות. לדוגמה, המטופלים יכולים לשפר את נוחות כף הרגל על ידי נעילת נעליים רחבות יותר או ללבוש ריפוד סביב אצבעות כף הרגל ובכך להקל מפני לחצים המופעלים במקום. ניתוח הוא גם אופציה נפוצה, שבדרך כלל נעשית באם הכאב ואי הנוחות במקום המום לא ניתנים לטיפול באופנים אחרים, או מסיבות של יופי ואסתטיקה של כפות הרגליים.

לאחר הניתוח, בדרך כלל המטופל הולך בעזרת קביים או קטנוע כדי לשמור על הרגל במשך זמן ההחלמה מהניתוח, שבדרך כלל לוקח שלושה חודשים. לאחר תקופה זו, נהוג לנעול נעליים אורתופדיות עד לסיום הבראת המקום באופן סופי.

## תדירות
מום עצמות מסרק קצרות נפוץ יותר בקרב נשים מאשר בקרב גברים.

## קישורים חיצוניים

## הערות שוליים

קטגוריה:בעיות רפואיות בכף הרגל
גשר פריזר (נחל גוברין)

**גשר פריזר** (Pariser Bridge) הוא גשר מבטון מעל נחל גוברין בקרבת מושב שפיר. נבנה בתקופה הבריטים על הדרך מרצועת עזה לכוון ירושלים (כיום כביש 3). נקרא על שם המהנדס זאב פריזר שתכנן ובנה אותו. הוגדר כאתר מורשת על ידי המועצה לשימור אתרי מורשת בישראל.

## רקע היסטורי
לאורך ההיסטוריה היוותה הדרך המחברת את רצועת עזה לירושלים ציר אסטרטגי לשליטה באזור. ב-1915 (תקופת השלטון הטורקי) סללו קבלנים ועובדים יהודים דרך לאורך ציר זה (במסגרת ה"עמלייה") ובנו גשרים על הנחלים שחצו את הדרך. בעקבות כיבוש באר שבע על ידי הבריטים באוקטובר 1917 השתמשו הטורקים בציר זה לתמיכה לוגיסטית בקו הגנה שני שניסו לייצב מדרום לו זאת על ידי סלילת מסילת רכבת בין רצועת עזה לא-טינה. לאחר הניצחון בקרב עזה השלישי הדפו הבריטים את הטורקים צפונה והשתלטו על הדרך והמסילה. עם תום מלחמת העולם הראשונה פירקו הבריטים את מסילת הרכבת אך השקיעו בשיפור התשתיות של הדרך.

## ההיסטוריה של הגשר
כחלק משיפור התשתיות של הדרך בנו הבריטים מספר גשרים מעל נחלים שחצו את הדרך וביניהם גם גשר מעל נחל גוברין. הגשר, שהוזמן על יד שלטונות המנדט הבריטי, הוקם ב-1933 על ידי המהנדס זאב פריזר. הכביש וגשריו סייעו רבות בשמירת הקשר לנגב המערבי.

בתקופת מלחמת העצמאות שימש הכביש, מצד אחד, כציר להעברת אספקה לנגב הנצור ומצד שני היה צורך למנוע מהמצרים את היכולת להעביר דרכו כוחות לכוון מרכז הארץ. מימוש ההגנה על הדרך כנגד פלישה של כוחות מצריים הוטל על מחלקת החבלה של גדוד 53 של חטיבת גבעתי בראשות שני החבלנים הבכירים של הגדוד שרגא אלון ועודד נגבי. אלו בסיוע מ"פ המסייעת יגאל קרצ'ובניק תכננו והקימו את מחסום כפר ורבורג שנמתח מהכניסה לכפר ורבורג עד לגשר על נחל גוברין. על עמודי הגשר הותקנו חומרי נפץ במטרה לפוצץ את הגשר.

בלילה של ה-17 במאי 1948 שהה צוות חבלה בפיקוד החבלן שרגא אלון (בצוות הייתה גם אילנה בן יהושע מבאר טוביה) בתורנות ליד הגשר כששמע משאיות מגיעות מדרום. משאיות אלו פינו את ילדי קיבוץ נגבה (במסגרת מבצע תינוק) אולם המידע על הפינוי לא הגיע למפקדי המחסום ושרגא אלון כבר תכנן לפוצץ את הגשר כשהמשאיות עליו. ברגע האחרון שמע צוות החבלה בכי תינוקות מהמשאית הראשונה והאסון נמנע.

## מבנה הגשר
אורך הגשר, שנבנה ב-1933, היה כ-30 מטר ורוחבו כ-5 מטר. הגשר נבנה מבטון מזוין והוא נתמך ביסודות שנחפרו בדפנות הנחל. בצידי הגשר הותקנות מעקות בטיחות מברזל. רוחב הגשר אפשר מעבר מקביל של שתי מכוניות קטנות בלבד. עם עליית עומס התנועה על הכביש (כולל משאיות) הפך הגשר לצוואר בקבוק. בשנות ה-90 החלה מע"צ בשיפור תשתיות כביש 3 ובמסגרת זו נבנה גשר חדש על נחל גוברין כ-70 מטר צפונית מערבית לגשר הישן. ב-1991 נחנך הכביש החדש והישן נזנח. בשנת 2008 נגנבו מעקות הברזל של הגשר.

הגשר הוגדר כאתר מורשת על ידי המועצה לשימור אתרי מורשת בישראל.

## ראו גם
* מחסום כפר ורבורג

## לקריאה נוספת
* עודד גולן, **הייתי חבלן - תחושותיו של חייל לפני הקרב, במהלכו ואחריו**, הוצאת י. גולן, 2001
* ב.ז. קדר, **מבט ועוד מבט על ארץ ישראל** - תצלומי אוויר מימי מלחמת העולם הראשונה מול תצלומים בני זמננו, הוצאת משרד הביטחון, 1991, עמודים 52–53

## קישורים חיצוניים

* גשר פריזר באתר "עמוד ענן"
* גשר פריזר באתר "טבע צנוע" של מושקו רום
* גשר פריזר באתר המועצה האזורית שפיר
* גשר פריזר באתר קק"ל
* , 16 במאי 2015

## הערות שוליים

קטגוריה:אתרי מורשת במחוז דרום
פריזר (נחל גוברין)
פריזר
אליפות העולם בשחמט 1995 (קלאסי)

**אליפות העולם בשחמט 1995** הייתה תחרות שאורגנה על ידי איגוד השחמטאים המקצועיים. בשלב הסופי אלוף העולם, גארי קספרוב, ניצח את וישוואנתן אנאנד בדו-קרב.

## רקע
[280px|ממוזער|אליפות העולם בשחמט 1995 על גג אחד מ[מגדלי התאומים]]
בשנת 1993 גארי קספרוב היה אמור להתמודד עם מנצח תחרות המועמדים, אך לקראת דו-קרב זה התברר שקיימת אי-הסכמה בין השחמטאים לבין פיד"ה. כתוצאה מכך, קספרוב ומנצח תחרות המועמדים, נייג'ל שורט פרשו מפיד"ה וארגנו דו-קרב בחסות "איגוד השחמטאים המקצוענים". בדו-קרב זה ניצח גארי קספרוב.

איגוד השחמטאים הצליח לארגן תחרות על תואר אלוף העולם במתכונת דומה לזו של פיד"ה. בדצמבר 1993 בחרונינגן התקיימה תחרות מקדימה בהשתתפות 54 שחמטאים. נייג'ל שורט ו-7 מנצחי התחרות המשיכו בשיטת פלייאוף. למנצח הייתה זכות להתמודד על התואר מול גארי קספרוב. הדו-קרב היה אמור להמשך לא יותר מ-20 משחקים. אם הוא היה מסתיים בתיקו, גארי קספרוב היה ממשיך בכהונה.

## שלבי הפלייאוף
שלב רבע הגמר התקיים במהלך יוני 1994 בניו יורק, חצי הגמר התקיים בספטמבר 1994 בלינרס ודו-קרב הגמר התקיים במרץ 1995 בלאס פאלמאס דה גראן קנריה.

## דו-קרב על התואר
הדו-קרב נערך בניו יורק. הוא היה במתכונת של 20 משחקים והסתיים לאחר המשחק מס' 18. גארי קספרוב ניצח בהפרש משמעותי וטען שממשיך להיות אלוף העולם בשחמט.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-1995
1995
קטגוריה:תחרויות שחמט בארצות הברית
אליפות אירופה בפארא הוקי קרח

**אליפות אירופה ב[[פארא הוקי קרח]]** (באנגלית: **Ice Sledge Hockey European Championships**) הוא אליפות אירופה בענף פארא הוקי קרח ומהווה גם לטורניר המוקדמות לקראת אליפות העולם והמשחקים הפאראלימפיים.

אליפות אירופה הראשונה התקיימה ב-2005.

## נבחרות זוכות

## סטטיסטיקה

## ראו גם
* אליפות העולם בהוקי קרח

## הערות שוליים

קטגוריה:פארא הוקי קרח
משה קשטן

**משה קשטן** (15 באוגוסט 1930 - 9 במרץ 2018) היה עיתונאי ושדרן ספורט ישראלי. נמנה עם המייסדים של תוכנית הספורט "שירים ושערים" ב-1970. הגיש את התוכנית עם עמי פזטל, שימש רכז המערכת שלה ומעמודי התווך שלה במשך שנים רבות. נודע בידע הרב שלו בתחום הספורט ובמיוחד בנושא הסטטיסטיקה וניחן בזיכרון יוצא דופן.
## קורות חייו
משה קשטן נולד בתל אביב. בצעירותו היה חובב כדורגל, ואוהד מושבע של קבוצת הכדורגל בית"ר תל אביב.

הוא עבד כעיתנאי בתחום הספורט בעיתונים חדשות הספורט, דבר, על המשמר, ידיעות אחרונות ומעריב.

במקביל עבד ברדיו, ושימש כהיסטוריון של קול ישראל.

בתוכנית "שירים ושערים", ששודרה ברשת ב', היו לו מגוון תפקידים. בתחילת הדרך היה שדרן לצד עמי פזטל. באותה תקופה לא היו קווי שידור במגרשים, היה מקבל הודעות על שערים שנכבשו, והיה מכניס פתק לאולפן השידור, כדי שמידע זה ישודר בתוכנית. הוא היה האחראי לאיסוף וריכוז כל התוצאות והטבלאות של כל הליגות הנמוכות, ולשם כך הפעיל מערך של אנשי קשר לאסוף את כל התוצאות מכל המגרשים. בנוסף היה אחראי למסור את תוצאות הטוטו.

ב-1991 כתב קשטן את הספר "לוניה דבורין - 60 שנות כדורגל" אודות תולדות חייו של לוניה דבורין.

נפטר בכ״ב באדר תשע״ח 9 במרץ 2018 בגיל 87.

## חיים אישיים
היה נשוי לשושנה ואב לשני בנים.

## קישורים חיצוניים
* 
* 
* 

## הערות שוליים

קטגוריה:שדרני רדיו ישראלים
קטגוריה:שדרני ספורט ישראלים
קטגוריה:סגל קול ישראל
קטגוריה:סגל חדשות הספורט
קטגוריה:שירים ושערים
קטגוריה:אנשי היישוב ילידי הארץ
קטגוריה:ישראלים שנולדו ב-1930
קטגוריה:ישראלים שנפטרו ב-2018
הכרישים (תוכנית טלוויזיה ישראלית)

**הכרישים** היא תוכנית מציאות ישראלית המבוססת על הפורמט היפני "Dragons' Den". במסגרת התוכנית יזמים מציגים את רעיונותיהם בפני פאנל הכרישים על מנת להשיג השקעה במיזם. התוכנית עלתה לאוויר ב-11 ביולי 2006 בערוץ 10, שם שודרה במשך שתי עונות עד לירידתה מהאוויר ב-14 בנובמבר 2007. החל מ-20 בפברואר 2018 התוכנית משודרת בקשת 12.

## פורמט
את התוכנית מוביל פאנל של בעלי הון ואנשי עסקים הנקראים "הכרישים".
בכל תוכנית, מספר יזמים עומדים מול הכרישים ומציגים בפניהם את המיזם והתוכנית העסקית שלהם, ויבקשו מהם להשקיע כסף בפיתוח במיזם בתמורה לאחוזים מהכנסות או מבעלות המיזם. הכרישים מתחקרים לעומק את היזמים כדי להבין כמה שיותר עליהם ועל הפרויקט, ולדעת אם כדאי להשקיע בו.

## סקירת התוכנית

## פרקים
### עונה 1 (2006)

### עונה 3 (2018)

### עונה 4 (2020)

### עונה 5 (2022)

### עונה 6 (2023–2024)

## הכרישים לאורך העונות

## הפקה
### פיתוח
בשנת 2002 רכשה חברת "גיל הפקות" את הזכויות להפקת גרסה מקומית לתוכנית "Dragons' Den". ערוץ 2 סירב להפיק את התוכנית, וערוץ 10 ויתר על הפקת התוכנית בעקבות הקשיים כלכליים שהערוץ נקלע אליהם. בינואר 2006 החליט ערוץ 10 להפיק לתוכנית גרסה מקומית, תוך שיתוף פעולה עם אתר "TheMarker".

ב-19 באוקטובר 2006 חודשה התוכנית לעונה שנייה.

### פרשת עודד דסאו
במהלך צילומי העונה הראשונה, נפתחה חקירה של הרשות לניירות ערך נגד עודד דסאו, אחד מהכרישים בתוכנית, בחשד לאי סדרים בהתנהלותו עם קופת החברה שלו. בזמן חשיפת הפרשה כבר צולמו 4-5 פרקים של התוכנית, שגניזתם לצמיתות הייתה עולה להפקת התוכנית 300,000 דולר. בעקבות חשיפת הפרשה, הוקפאו צילומי התוכנית, והם נמשכו ללא השתתפותו של דסאו.

הפרק הראשון של התוכנית נפתח בהתנצלות של המנחה גיא זוהר על השתתפותו של דסאו בתוכנית.

### חזרה מחדש לאוויר
באוקטובר 2016 פורסם שהזכיינית "קשת" תחזיר את התוכנית למסך, 9 שנים לאחר ששודרה בערוץ 10.

ביוני 2017 פורסם על ליהוקם של הדר גולדמן, זוהר לבקוביץ, דובי פרנסס וסתיו שחם לכרישים החדשים בתוכנית. בהמשך פורסם על הצטרפותה של עינב אדיב ברר לצוות הכרישים.

באוקטובר 2018 נפתחה ההרשמה לעונה הרביעית של התוכנית.

באוקטובר 2020 נפתחה ההרשמה לעונה החמישית של התוכנית. צילומי העונה נערכו במהלך אפריל 2021 במשך 7 ימי צילום.

באוקטובר 2024 פורסם שדובי פרנסס יעזוב את התוכנית בתום העונה השישית לאחר ארבע עונות בהן השתתף.

## ביקורת
כלפי עונותיה הראשונות של התכנית הושמעה ביקורת שלפיה גם לאחר צילום הפורמט, ניהלו הכרישים משא ומתן עצמאי בטרם השקיעו בפועל ברעיונות ובמיזמים שהוצגו.

בנוסף, כלפי עונותיה המתקדמות של התכנית נטען שסכום ההשקעות שמבוצע בפועל נמוך בהרבה ממה שנראה על המסך, כאשר בעונות 2-3 רק 10 יזמים קיבלו בפועל את ההשקעה, מתוך 45 עסקאות שנסגרו. חלק מהיזמים אף טענו להתעלמות מצד הכריש לאחר שנסגרה מולו העסקה, והתלוננו שעל בסיס סגירת העסקה בתוכנית נגרם להם נזק, הן מצד שינוי התוכניות העסקיות והן מצד משקיעים אחרים שנרתעו מלהשקיע. מצד הפקת התכנית הגיבו שההפקה אינה קשורה לכל המתרחש אחרי התכנית, וכי המשקיעים רשאים לעשות בדיקת נאותות ועל בסיסה להחליט מחדש.

## פרסים ומועמדויות

## קישורים חיצוניים
* 
* הכרישים, לצפייה ישירה באתר 12+

## הערות שוליים

;ביאורים

קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ עשר: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט יפני
קטגוריה:כרישאים בתרבות
קטגוריה:סדרות טלוויזיה ישראליות שעלו לשידור בשנת 2007
TV3 (Viasat)

**TV3** הוא מותג המשמש את ערוצי הדגל של Viasat, המשודרים בסקנדינביה, המדינות הבלטיות, הונגריה ופינלנד. ערוץ הטלוויזיה הראשון תחת השם TV3 הושק בערב השנה האזרחית ב-31 בדצמבר 1987, ושבר את מונופול שידורי הטלוויזיה בסקנדינביה.

TV3 משדר ב-6 ערוצים נפרדים במדינות שונות ברחבי אירופה, ובכל אחד חלק מהשידורים מוקדשים לתוכן מקומי ותיעודי המופק בשפות שונות. כל הערוצים משודרים ממערב דרייטון בממלכה המאוחדת. פירוש הדבר כי Viasat יכולה לעקוף את כללי הפיקוח המחמירים החלים במדינות סקנדינביה בנוגע לפרסומות, ובמיוחד בפרסומות לילדים, ובעצירת תוכניות לטובת הפסקות פרסומות ('ברייקים').

## מדינות בהן משודרת גרסה של TV3
בתחילה, היה ערוץ כלל סקנדינבי אחד, אך ערוצים נפרדים לדנמרק ונורווגיה הושקו במהרה, כך שכיום קיים ערוץ TV3 לכל מדינה. במהלך שנות ה-90 TV3 התרחבה לכדי שידור גרסאות גם במדינות הבלטיות. למרות שקיימים ערוצים שאינם נקראים TV3, הם כולם דומים מבחינת המודל שלהם.

### הערוצים המשתמשים במותג TV3
* TV3 שוודיה
* TV3 נורווגיה
* TV3 דנמרק
* TV3 אסטוניה
* TV3 ליטא
* TV3 אסטוניה
* TV3 לטביה
* TV3 סלובניה
* Viasat 3 הונגריה

## ראו גם
* TV6 שוודיה
* TV6 נורווגיה
* TV3 Puls

## קישורים חיצוניים
* TV3 - דנמרק
* TV3 - אסטוניה
* TV3 - לטביה
* TV3 - ליטא
* TV3 - נורווגיה
* TV3 - שוודיה
* Viasat 3 - הונגריה

קטגוריה:ערוצי טלוויזיה
קטגוריה:מותגים